PATVIRTINTA

Kauno Senamiesčio progimnazijos

direktoriaus 2021 m. balandžio 30 d.

įsakymu Nr. V-70

**KAUNO MIESTO ŠVIETIMO ĮSTAIGŲ VI KLASIŲ MOKINIŲ KONKURSO-PROTŲ MŪŠIO „ISTORINIAI IR KULTŪRINIAI KAUNO ŽENKLAI“ NUOSTATAI**

# BENDROSIOS NUOSTATOS

1. Kauno miesto šeštų klasių mokinių konkurso - protų mūšio „Istoriniai ir kultūriniai Kauno ženklai“ nuostatai reglamentuoja konkurso tikslus ir uždavinius, organizavimo, vertinimo ir apdovanojimo tvarką, dalyvių teises ir pareigas.

2. Konkursą - protų mūšį organizuoja Kauno pedagogų kvalifikacijos centras, Maironio lietuvių literatūros muziejus, Kauno Senamiesčio progimnazija.

# II. TIKSLAS IR UŽDAVINIAI

3. Konkurso tikslas – skatinti mokinius domėtis Kauno miesto istorija, kultūra, ugdyti pilietiškumą, patriotiškumą.

4. Uždaviniai:

 4.1. Skatinti mokinių domėjimąsi Kauno miesto istoriniu ir kultūriniu gyvenimu, akcentuojant praeities svarbą dabarčiai.

 4.2. Ugdyti mokinių gebėjimą pritaikyti turimas žinias, įtraukiant mokinius į jiems patrauklią veiklą.

 4.3. Ugdyti mokinių gebėjimą susieti, palyginti šalies ir miesto istorinius bei kultūrinius įvykius.

 4.4. Tobulinti bendradarbiavimo, darbo komandoje kompetencijas.

**III. DALYVIAI**

5. Kauno miesto ugdymo įstaigų 6 klasių mokinių komandos. Komandą sudaro **4 mokiniai:** komandos kapitonas ir 3 nariai.

**IV. KONKURSO ORGANIZAVIMO VIETA IR LAIKAS**

6. Konkursas – protų mūšis **vyks 2021 m. gegužės 21 d. 12.00 val. nuotoliniu būdu Zoom platformoje.**

7. Iki 12.50 val. konkurso – protų mūšio dalyviai prisijungia tikru vardu ir pavarde į užduočių atlikimo platformą išmaniuoju telefonu ar kitu išmaniuoju įrenginiu iš organizatorių gauta nuoroda. Nuoroda bus išsiųsta dieną prieš konkursą – protų mūšį registracijos metu nurodytu mokinio elektroniniu paštu, registravusio mokytojo elektroniniu paštu. Viso konkurso – protų mūšio metu komandų dalyvių vaizdo kameros privalo būti įjungtos, mikrofonai taip pat turi būti įjungti.

8. 13.00 val. užduočių atlikimo platformoje komandų dalyviai bus nukreipiami į atskirus kambarius, kuriuose vykdytojai dalyviams pristatys klausimus. Per paskirtą laiką komandos dalyviai privalės pasitarti ir kapitonas bus įpareigotas pateikti atsakymą, kuris bus fiksuojamas vykdytojo lape. Užduotys bus atliekamos iki 14.00 val.

9. 14.00 val. komandos bus grąžinamos į užduočių atlikimo platformą, kur išklausys teisingų atsakymų bei sužinos savo surinktų taškų skaičių.

10. Užduočių atlikimo metu patalpoje turi būti tik konkurso – protų mūšio dalyvis, kuris per paskirtą laiką tariasi su savo komandos nariais.

11. Įtarus sukčiavimą konkurso – protų mūšio dalyvis gali būti šalinamas iš renginio. Jeigu bus įtariamas visos komandos akademinis nesąžiningumas, iš konkurso – protų mūšio bus šalinama visa komanda.

1. **DALYVIŲ REGISTRACIJA, ORGANIZAVIMAS**

12. Dalyviai į konkursą – protų mūšį registruojami iki **gegužės 17 dienos** elektronine forma <https://cutt.ly/5buCTIT>. **Pavėlavus registracija nepratęsiama.** Informacija telefonu + 370 (37) 206842.

13. Dalyvauti konkurse – protų mūšyje gali tik tie registruoti mokiniai, kurių tėvai sutinka, kad mokinys, dalyvaujantis konkurse – protų mūšyje, prie kompiuterio esantiems vykdytojams turi būti matomas ir girdimas. Už sutikimą dėl mokinių, dalyvaujančių konkurse – protų mūšyje, vaizdo duomenų naudojimą atsakingas mokinius registravęs mokytojas, kuris prieš registruodamas mokinius įsitikina ir dokumentuoja, kad tėvai sutinka dėl mokinio vaizdo duomenų naudojimo konkurso – protų mūšio metu. Už sutikimo dokumentavimą atsakingas mokinius užregistravęs mokytojas.

14. Konkursą - protų mūšį sudaro 5 turai: atviri ir uždari klausimai apie Kauno istorijos įvykius, kultūros reiškinius, paveldą, asmenybes; 2 praktinės užduotys.

# VI. VERTINIMAS IR APDOVANOJIMAS

15. Komandos rinks taškus, sumuojant surinktus taškus kiekviename ture.

16. I – III vietų nugalėtojai apdovanojami Kauno Senamiesčio progimnazijos, Maironio lietuvių literatūros muziejaus diplomais ir atminimo dovanėlėmis.

**VII. DALYVIŲ TEISĖS IR PAREIGOS**

17. Komandos nariai gali tartis tik su komandos nariais tarpusavyje. Negalima naudotis kitų asmenų pagalba bei papildomais informacijos šaltiniais.

# VIII. ORGANIZATORIAI

Kauno pedagogų kvalifikacijos centras;

Maironio lietuvių literatūros muziejaus Ryšių su visuomene skyrius;

Kauno Senamiesčio progimnazija.

**IX. VERTINTOJAI**

Eglė Rankauskienė, Maironio lietuvių literatūros muziejaus Ryšių su visuomene skyriaus vedėja;

Kristina Tutlytė, Maironio lietuvių literatūros muziejaus ekskursijų vadovė;

Sandra Gruzdienė, Maironio lietuvių literatūros muziejaus ekskursijų vadovė;

Gabija Stanionytė, Maironio lietuvių literatūros muziejaus ekskursijų vadovė;

Audronė Meškauskaitė, Maironio lietuvių literatūros muziejaus kuratorė;

Daiva Martyncevienė, Kauno Senamiesčio progimnazijos lietuvių kalbos ir literatūros mokytoja metodininkė;

Justina Vitkutė, Kauno Senamiesčio progimnazijos istorijos mokytoja metodininkė;

Rasita Viščiuvienė, KTU inžinerijos licėjaus lietuvių kalbos ir literatūros mokytoja metodininkė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_